มันเป็นมื้อเร่งด่วน ที่ผมต้องกุรีกุจอโดดขึ้นแท๊กซี่จากมีนบุรีตอนสามทุ่มเพื่อไปตามนัดที่ร้านข้าวต้มสมพงษ์ แถวประชาชื่นซอย 40 ร้านอยู่ปากซอยเลย กว่าที่ผมจะถึงร้านเพื่อนๆก็จัดการกันไปหลายเมนูแล้ว ผมตามไปทันถ่ายรูปมาแค่ 3 เมนู  เพราะเค้ารีบๆที่จะไปหาที่ดื่มกันต่ออีกแบบยาวๆ  
  บรรยากาศร้าน เป็นตึกแถว มีที่นั่งทั้งด้านในและด้านนอก มีอาหารสดที่อยู่ในตู้โชว์และก็อาหารสำเร็จพวกต้มจับฉ่าย ต้มพะโล้ เมนูเค้าหลากหลายจริงๆ ที่ผมไปทัน 3 เมนูลองมาดูครับว่ามีอะไรมั่ง

 - ไส้พะโล้ทอด  ทอดมาไม่กรอบ พอเย็นแล้วเป็นไข รสชาติก็ไส้พะโล้ธรรมดา เฉยๆครับจานนี้ ผมกินชิ้นเดียว พอ

 - ปลาอินทรีแดดเดียว  ชิ้นใหญ่ หนา เค้าทอดไว้ก่อนแล้วเอามาอุ่น ราดด้วยซีอิ๊ว รสชาติเหมือนทอดราดน้ำปลา มีน้ำจิ้มเต้าเจี้ยวเสริฟมาพร้อมกัน ใช้ได้คร้บจานนี้

 - เต้าหู้พะโล้ ใช้เต้าหู้พวง ต้มในน้ำพะโล้รสชาติกลมกล่อมหอมมาก ไม่เค็มโดด หรือหวานเกิน เต้าหู้ก็อมน้ำดี เคี้ยวแล้วมีน้ำพะโล้ไหลออกมาฉ่ำในปาก ชอบมากครับเมนูนี้

 การบริการ ถือว่าดี เด็กเสริฟบริการดีมาก ที่จอดรถข้างทาง และในซอย ราคาผมไม่ทราบเพราะลืมถามมา ตอนเช็คบิลพี่ๆเขาขอจ่ายเลยอดดูบิล วันหน้าถ้ามีโอกาสจะมาชิมเมนูอื่นอีกครับ
